Κανονισμός (ΕΚ) αριθ. 1045/2001 της Επιτροπής

της 30ής Μαΐου 2001

σχετικά με τη μετάθεση της ημερομηνίας λήξης της σποράς ορισμένων αροτραίων καλλιεργειών σε ορισμένες περιφέρειες, η οποία πραγματοποιείται στο πλαίσιο της περιόδου 2001/02 και σχετικά με παρέκκλιση από τον κανονισμό (ΕΚ) αριθ. 2316/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1038/2001(2), και ιδίως το άρθρο 9,

Εκτιμώντας τα ακόλουθα:

(1) Το άρθρο 8 παράγραφος 2 του κανονισμού (ΕΚ) αριθ. 1251/1999 προβλέπει ότι ένας παραγωγός για να έχει το δικαίωμα να εισπράξει την ενίσχυση βάσει της έκτασης για τα σιτηρά, τις καλλιέργειες πρωτεϊνούχων φυτών και λιναρόσπορου βάσει του καθεστώτος στήριξης ορισμένων αροτραίων καλλιεργειών πρέπει να έχει ολοκληρώσει τη σπορά το αργότερο στις 31 Μαΐου που προηγείται της σχετικής συγκομιδής.

(2) Λόγω των ιδιαίτερα δυσμενών κλιματολογικών συνθηκών που επικράτησαν αυτό το έτος, δεν θα είναι δυνατό να τηρηθούν, σε όλες αυτές τις περιπτώσεις, οι ημερομηνίες λήξης της σποράς που καθορίζονται σε περισσότερα κράτη μέλη. Κατά συνέπεια, πρέπει να παραταθεί η προθεσμία που εφαρμόζεται, στις σπορές των αροτραίων καλλιεργειών που πραγματοποιούνται στο πλαίσιο της περιόδου 2001/02, ενδεχομένως για ορισμένες συγκεκριμένες περιφέρειες. Για το σκοπό αυτό πρέπει, όπως το επιτρέπει το άρθρο 9 ενδέκατη περίπτωση του κανονισμού (ΕΚ) αριθ. 1251/1999 να προβλεφθεί παρέκκλιση από τον εν λόγω κανονισμό.

(3) Λόγω των υγειονομικών μέτρων που έχουν ληφθεί στο πλαίσιο της καταπολέμησης στην Κοινότητα του αφθώδους πυρετού, ορισμένοι παραγωγοί αναγκάστηκαν να αφήσουν ως βοσκοτόπους αγροτεμάχια αροτραίων καλλιεργειών, χωρίς να μπορέσουν να τύχουν για τις εκτάσεις αυτές των ενισχύσεων στην παραγωγή κρέατος. Πρέπει, κατά συνέπεια, να προβλεφθεί παρέκκλιση από την υποχρέωση της άνθησης για τις εκτάσεις αυτές που επιβάλλεται από το άρθρο 3 παράγραφος 1 στοιχείο γ) του κανονισμού (ΕΚ) αριθ. 2316/1999 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 556/2001(4).

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ημερομηνίες λήξης για τις σπορές που πραγματοποιούνται στο πλαίσιο της περιόδου 2001/02 καθορίζονται στο παράρτημα για τις καλλιέργειες, τα κράτη μέλη και τις περιφέρειες που αναφέρονται σ' αυτό.

Άρθρο 2

Τα κράτη μέλη μπορούν να παρεκκλίνουν για τις πληρωμές βάσει της έκτασης στο πλαίσιο της περιόδου 2001/02 από την υποχρέωση που προβλέπεται στο άρθρο 3 παράγραφος 1 στοιχείο γ) του κανονισμού (ΕΚ) αριθ. 2316/1999 να διατηρούν τις αροτραίες καλλιέργειες μέχρι το στάδιο της άνθησης ή ενδεχομένως μέχρι τις 30 Ιουνίου, σε περιπτώσεις δεόντως αιτιολογημένες για λόγους προστασίας της υγείας των ζώων στη συνέχεια της εμφάνισης εστιών αφθώδους πυρετού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις πληρωμές ανά έκταση βάσει της περιόδου 2001/02.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 16.6.1999, σ. 1.

(2) Βλέπε σελίδα 16 της παρούσας Επίσημης Εφημερίδας.

(3) ΕΕ L 280 της 30.10.1999, σ. 43.

(4) ΕΕ L 82 της 22.3.2001, σ. 13.

ΠΑΡΑΡΤΗΜΑ

ΗΜΕΡΟΜΗΝΙΑ ΛΗΞΗΣ ΤΗΣ ΣΠΟΡΑΣ ΠΟΥ ΠΡΑΓΜΑΤΟΠΟΙΕΙΤΑΙ ΣΤΟ ΠΛΑΙΣΙΟ ΤΗΣ ΠΕΡΙΟΔΟΥ 2001/02

>ΘΕΣΗ ΠΙΝΑΚΑ>